{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog Programa razvoja sektora mesnog govedarstva u Republici Hrvatskoj do 2030. godine"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MATEJA ČESI","Nacrt Programa razvoja mesnog govedarstva u Republici Hrvatskoj do 2030. godine ","Stimulativna potpora uzgoju ženske rasplodne teladi i junica kao preduvjet uspjeha predloženih Programa razvoja govedarstva\n\nStalni pad broja krava i povećanje uvoza živih goveda u Hrvatsku, koji seže još od početka ovog stoljeća, velikim dijelom je posljedica usmjeravanja državnih potpora i mjera prema tovu junadi, dok je uzgoj teladi i junica za rasplod svih tih godina potpuno isključen iz sustava potpora.\nTrenutno stanje potpora je takvo da žensko tele i junica u tovu može ostvariti stimulativnu potporu od cca 80 Eura za 6 mjeseci obaveznog držanja, što je ekvivalent od cca 400 Eura za razdoblje od 2,5 godine, koliko prosječnoj rasplodnoj junici treba do prvog teljenja. Za to vrijeme od rođenja do prvog teljenja rasplodna junica, svih tih 20 i više godina, nije ostvarivala nikakvu potporu. Ne čudi stoga da se godinama veliki broj ženske teladi stavlja u tov, veliki broj se zakolje za rastuće atraktivno tržište telećeg mesa, uzgoj krava se smanjuje, a raste uvoz teladi za tov.\nU sva tri proizvodna sustava, mliječnom, krava-dojilja i krava-tele, žensko tele i rasplodna junica temelj su potencijalnog razvoja i povećanja matičnog stada. Predloženi Programi razvoja govedarstva temelje se na značajnim povećanjima broja krava i proizvodnje pa je za uspjeh tih programa neophodno kao preduvjet uvesti stimulativnu potporu za žensku rasplodnu telad i rasplodne junice, koja bi barem stavila u ravnopravan položaj uzgoj i tov. Utovljene, većinom uvezene junice, mahom završavaju na stranim tržištima, a rasplodna telad i junice ostaju u našem uzgoju, u našem gospodarstvu, 100% sudjeluju u domaćem BDP-u pa bi njihova potpora trebala biti i stimulativnija.\nStoga predlažemo, tražimo, zahtijevamo,… hitno uvođenje potpore za žensku rasplodnu telad i junice u svim proizvodnim sustavima, 1 euro po danu. Time bi domaći uzgoj junica i krava postao konkurentniji, osobito othrana ženske teladi i junica u prvoj godini, koja je najzahtjevnija, ali i presudna za uzgoj kvalitetnih budućih krava, spasio bi se veliki dio ženske teladi od klanja i mogli bi u vrlo dogledno vrijeme očekivati zaustavljanje pada broja krava i preokretanje trendova u uvozu teladi.\nPredloženi Programi razvoja govedarstva donijet će očekivane rezultate samo ako se temelje na uzgoju domaće ženske teladi i rasplodnih junica, budućih kvalitetnih krava u svim proizvodnim sustavima i za proizvodnju mlijeka i mesa.\n\nMateja Česi\ndjelatnica H.U.SIM.-a","Primljeno na znanje","Vaš komentar ističe ključne izazove s kojima se suočava domaće govedarstvo, a posebno važnost stimulativnih potpora za uzgoj ženske rasplodne teladi i junica, a što je prepoznalo i Ministarstvo poljoprivrede, šumarstva i ribarstva. Početkom 2024. godine Vlada RH je usvojila „Program razvoja sektora mljekarstva u Republici Hrvatskoj do 2030. godine“, a koji je dostupan na poveznici: \nhttps://poljoprivreda.gov.hr/istaknute-teme/poljoprivreda-173/program-razvoja-sektora-mljekarstva/6170 \nNa temelju navedenog Programa tijekom 2024. godine donesen je Program državne potpore sektoru stočarstva zbog narušenog proizvodnog potencijala, s pet mjera od kojih su četiri mjere usmjerene na sektor mljekarstva. Isto tako, u izradi Strateškog plana ZPP 2023-2024. u intervenciji CIS(32) - Proizvodno vezana potpora dohotku - 32.01. - Krave u proizvodnji mlijeka dodana je Podintervencija prvotelke. \nMinistarstvo kontinuirano prati situaciju u sektoru mljekarstva, te će i nadalje pomagati navedeni sektor u okviru zakonskih mogućnosti."]
[2,"BELJE PLUS DRUŠTVO S OGRANIČENOM ODGOVORNOŠĆU ZA PRIVREĐIVANJE U POLJODJELSTVU, PRERAĐIVAČKOJ INDUSTRIJI I PROMETU ROBA","Nacrt Programa razvoja mesnog govedarstva u Republici Hrvatskoj do 2030. godine ","Uvođenje dodatnih stimulacija/potpora za svako june zaklano ili izvezeno sa HR ušnom markicom bez obzira na pasminu:\nPo uzoru na druge zemlje EU ovime bi vrednovali domaći proizvod. Uvjeti neka budu isti kao i za ostvarivanje PVP-a, dakle stimulacija bi išla na junad koja je u trenutku klanja ili izvoza stara između 12 i 30 mjeseci i na gospodarstvu je 180 odnosno 250 dana ovisno o tome radi ili se o ženskim ili muškim grlima. Postigli bi to da tovljači kupuju domaću telad za kojima bi porasla potražnja, a proizvođači bi ih vjerojatno mogli skuplje prodati.\nOva bi mjera imala utjecaj na proizvodnju i u sustavu krava-tele i u sustavu mliječnog govedarstva. Jer svako tele koje ostane u tovu nosi dodanu vrijednost za RH bez obzira radi li se o mliječnoj, kombiniranoj ili mesnoj pasmini.\n\nPovećanje potpora za dobrobit životinja:\nUnazad dvije godine svjedoci smo očitih klimatskih promjena koji utječu na slabiju proizvodnju žitarica i porast cijene slame koja je potrebna za ostvarivanje prava na potporu u dobrobiti. \nNeophodno je povećati iznos potpora za steljenje jer trenutne više nisu dovoljne da bi se pokrila investicija za nabavku slame odnosno stelje.\n\nUkidanje pojma „prosječno uvjetno grlo“ za ostvarivanje prava na potpore Dobrobiti za tovnu junad:\nPojam „prosječno uvjetno grlo“ trebalo bi izbaciti iz svih pravilnika i zakona jer je gotovo nemoguće izračunati taj broj, i još k tome u Pravilniku o provedbi izravnih potpora poljoprivredi i IAKS mjera taj pojam nije jasno definiran. \nTakav model obračuna donosi nesigurnost proizvođačima prilikom prijava potpora i planiranja prihoda koje se isplaćuju u narednoj godini.\nUz spomenuto, takav način obračuna umanjuje i iznos potpora.","Primljeno na znanje","Ministarstvo poljoprivrede, šumarstva i ribarstva kontinuirano prati stanje u sektoru govedarstva. \n\nIntervencija 70.06. „Plaćanja za dobrobit životinja“ bit će uključena u sljedeće izmjene Strateškog plana Zajedničke poljoprivredne politike Republike Hrvatske za razdoblje 2023. – 2027. \nMinistarstvo provodi mjere i aktivnosti u okviru zakonskih ovlasti kako bi pružilo podršku i unaprijedilo uvjete za primarne proizvođače, u skladu s dostupnim modelima potpore u skladu s pravilima zajedničkog tržišta Europske"]